དོན་དངོས་ཐོག་ཕྱི་ལོ་༡༩༧༠ལོ་ནས་བཟུང་ྋགོང་ས་ྋསྐྱབས་མགོན་ཆེན་པོ་མཆོག་ནས་ད་ལྟ་བར་དབུ་མའི་ལམ་མཐའ་འཁྱོངས་གནང་སྟེ་བོད་འདི་རྒྱ་ནག་ནས་ཁ་བྲལ་ཐབས་གནང་མེད།དེར་བརྟེན།ཁོང་གི་ཆབ་སྲིད་ལངས་ཕྱོགས་ལ་འགྱུར་བ་གཏོང་དགོས་པའི་རྒྱུ་མཚན་གང་ཡང་མེད་ལ་ད་ལྟ་བར་ཁ་གདན་ཚིག་ལ་གནས་ཡོད།དེའི་ཐད་འདས་པའི་མི་ལོ་༣༠རིང་ྋགོང་ས་ཆེན་པོ་མཆོག་ནས་བོད་རང་བཙན་རྩོད་གནང་མེད་པཧའཛམ་གླིང་ཡོངས་ཀྱིས་ཤེས་རྟོགས་ཡོད།དེས་ན།རྒྱ་ནག་གཞུང་གིས་བོད་རང་བཙན་རྩོད་པའི་ལངས་ཕྱོགས་ཟེར་བའི་བཤད་ཚུལ་དེར་ཁུངས་ལུང་རྒྱུ་མཚན་སྣེ་གཅིག་མེད་པ་གསལ་པོ་རེད།རྒྱ་ནག་གཞུང་གིས་ཏཱ་ལའི་བླ་མས་བོད་རང་བཙན་གྱི་ལངས་ཕྱོགས་རྒྱུན་འཁྱོངས་གནང་བ་ཞེས་འཕྲུལ་སྣང་བྱུང་བ་དེ་ནི།རྒྱ་ནག་གཞུང་གིས་ཏཱ་ལའི་བླ་མའི་ལངས་ཕྱོགས་ལ་འཁྱོག་བཤད་བྱས་ཏེ་ཁོང་ཚོའི་ཆབ་སྲིད་ཀྱི་དམིགས་ཡུལ་ཞིག་བསྒྲུབས་ཐབས་བྱས་ཏེ།རྒྱལ་སྤྱིའི་མི་རྣམས་ཀྱིས་རྒྱ་ནག་གཞུང་གི་བོད་ཀྱི་དཀའ་རྙོག་རྩ་བ་རང་ནས་སེལ་ཐབས་མ་བྱས་པར་བོད་རྒྱའི་འབྲེལ་མོལ་འཕེལ་རིམ་གྱི་སྒོ་བརྒྱབ་པའི་དངོས་དོན་ལ་དོ་སྣང་བྱེད་པའི་མིག་ལམ་གཡོལ་ཐབས་བྱས་པ་ཞིག་རེད།རྒྱ་ནག་ཕུད་པའི་དེང་གི་འཛམ་གླིང་ནང་གནས་ཚུལ་ཚང་མ་ཕྱི་གསལ་ནང་གསལ་ཡིན་པས།རྒྱ་ནག་གཞུང་གིས་གོང་གསལ་དངོས་དོན་འཁྱོག་བཤད་བྱས་ནས་མི་རྣམས་མགོ་སྐོར་བའི་བྱེད་ཚུལ་དེས།རང་ཉིད་རྨོངས་པ་ལས་རྒྱལ་སྤྱིའི་སྤྱི་ཚོགས་ལམ་ནོར་དུ་འཁྲིད་དེ་མགོ་སྐོར་གཏོང་མི་ཐུབ་པ་འི་ཡི་ཆེས་གཏན་པོ་ཡོད།